A BIZOTTSÁG 943/2005/EK RENDELETE
(2005. június 21.)
a takarmányokban lévő egyes adalékanyagok végleges engedélyezéséről
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3. cikkére és 9d. cikke (1) bekezdésére,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (2) és különösen annak 25. cikkére,
mivel:
(1)
Az 1831/2003/EK rendelet rendelkezik a takarmány-adalékanyagok felhasználásának engedélyezéséről.
(2)
Az 1831/2003/EK rendelet 25. cikke átmeneti intézkedéseket állapít meg a takarmány-adalékanyagokra vonatkozó, az 1831/3002/EK rendelet alkalmazásának időpontját megelőzően a 70/524/EGK irányelvvel összhangban benyújtott engedélykérelmekre.
(3)
Az e rendelet mellékleteiben felsorolt adalékanyagokra vonatkozó engedélykérelmeket az 1831/2003/EK rendelet alkalmazásának időpontja előtt nyújtották be.
(4)
Az ezen engedélykérelmekre vonatkozó, a 70/524/EGK irányelv 4. cikkének (4) bekezdése szerinti első véleményeket az 1831/2003/EK rendelet alkalmazásának időpontja előtt megküldték a Bizottságnak. Ezért az ilyen kérelmeket továbbra is a 70/524/EGK irányelv 4. cikkével összhangban kell kezelni.
(5)
Az Enterococcus faecium (NCIMB 10415) alapú mikroorganizmus-készítmény hízócsirkéknél és hízósertéseknél való felhasználását először a 866/1999/EK bizottsági rendelet (3) engedélyezte, ideiglenesen. Új adatokat nyújtottak be az enzimkészítmény határozatlan idejű engedélyezésére irányuló kérelem alátámasztása céljából. A vizsgálat azt mutatja, hogy teljesülnek a 70/524/EGK irányelv 3a. cikkében rögzített, ilyenfajta engedélyezésre vonatkozó feltételek. Ennek megfelelően e mikroorganizmus-készítmény felhasználását, az I. mellékletben leírtak szerint, határozatlan időre engedélyezni kell.
(6)
Penicillium funiculosum (IMI SD 101) által termelt endo-1,3(4)-β-glükanáz és endo-1,4-β-xilanáz alapú enzimkészítmény tojótyúkoknál és hízópulykáknál való felhasználását először a 418/2001/EK bizottsági rendelet (4) engedélyezte, ideiglenesen. Új adatokat nyújtottak be az enzimkészítményre vonatkozó, határozatlan idejű engedélykérelem alátámasztása céljából. A vizsgálat azt mutatja, hogy teljesülnek a 70/524/EGK irányelv 3a. cikkében rögzített, ilyenfajta engedélyezésre vonatkozó feltételek. Ennek megfelelően ennek az enzimkészítménynek a felhasználását, a II. mellékletben leírtak szerint, határozatlan időre engedélyezni kell.
(7)
Trichoderma longibrachiatum (CNCM MA 6-10 W) által termelt endo-1,4(4)-β-xilanáz alapú enzimkészítmény hízópulykáknál való felhasználását először a 418/2001/EK rendelet engedélyezte, ideiglenesen. Új adatokat nyújtottak be az enzimkészítményre vonatkozó, határozatlan idejű engedélykérelem alátámasztása céljából. A vizsgálat azt mutatja, hogy teljesülnek a 70/524/EGK irányelv 3a. cikkében rögzített, ilyenfajta engedélyezésre vonatkozó feltételek. Ennek megfelelően ennek az enzimkészítménynek a felhasználását, a II. mellékletben leírtak szerint, határozatlan időre engedélyezni kell.
(8)
Trichoderma longibrachiatum (ATCC 2105) által termelt endo-1,4-β-xilanáz és Bacillus subtilis (ATCC 2107) által termelt szubtilizin alapú enzimkészítmény hízócsirkéknél való felhasználását először az 1636/1999/EK bizottsági rendelet (5) engedélyezte, ideiglenesen. Új adatokat nyújtottak be az enzimkészítményre vonatkozó, határozatlan idejű engedélykérelem alátámasztása céljából. A vizsgálat azt mutatja, hogy teljesülnek a 70/524/EGK irányelv 3a. cikkében rögzített, ilyenfajta engedélyezésre vonatkozó feltételek. Ennek megfelelően ennek az enzimkészítménynek a felhasználását, a II. mellékletben leírtak szerint, határozatlan időre engedélyezni kell.
(9)
Trichoderma longibrachiatum (ATCC 2106) által termelt endo-1,3(4)-β-glükanáz és Trichoderma longibrachiatum (IMI SD 135) által termelt endo-1,4-β-xilanáz alapú enzimkészítmény hízócsirkéknél való felhasználását előszőr az 1636/1999/EK rendelet engedélyezte, ideiglenesen. Új adatokat nyújtottak be az enzimkészítményre vonatkozó, határozatlan idejű engedélykérelem alátámasztása céljából. A vizsgálat azt mutatja, hogy teljesülnek a 70/524/EGK irányelv 3a. cikkében rögzített, ilyenfajta engedélyezésre vonatkozó feltételek. Ennek megfelelően ennek az enzimkészítménynek a felhasználását, a II. mellékletben leírtak szerint, határozatlan időre engedélyezni kell.
(10)
Trichoderma reesei (CBS 528.94) által termelt 3-fitáz alapú enzimkészítmény (elválasztott) malacoknál és hízósertéseknél való felhasználását először a 2374/98/EK bizottsági rendelet (6) engedélyezte, ideiglenesen. Új adatokat nyújtottak be az enzimkészítményre vonatkozó, határozatlan idejű engedélykérelem alátámasztása céljából. A vizsgálat azt mutatja, hogy teljesülnek a 70/524/EGK irányelv 3a. cikkében rögzített, ilyenfajta engedélyezésre vonatkozó feltételek. Ennek megfelelően ennek az enzimkészítménynek a felhasználását, a II. mellékletben leírtak szerint, határozatlan időre engedélyezni kell.
(11)
A kérelmek vizsgálatából kiderül, hogy indokolt megkövetelni a dolgozóknak a mellékletekben szereplő adalékanyagok hatásától való megvédésére alkalmas eljárásokat. Ezt a védelmet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv (7) alkalmazásával kell biztosítani.
(12)
Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
A „mikroorganizmusok” csoportjába tartozó, az I. mellékletben szereplő készítmények takarmány-adalékanyagként való felhasználását határozatlan időre engedélyezik az említett mellékletben rögzített feltételek szerint.
2. cikk
Az „enzimek” csoportjába tartozó, a II. mellékletben szereplő készítmények takarmány-adalékanyagként való felhasználását határozatlan időre engedélyezik az említett mellékletben rögzített feltételek szerint.
3. cikk
Ez a rendelet az Európai Unió Hivatalos Lapjában való közzétételét követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. június 21-én.